Document ID: 32007R0586

KOMMISSIONENS FORORDNING (EF) Nr. 586/2007
af 30. maj 2007
om ændring af forordning (EF) nr. 1445/95 om gennemførelsesbestemmelser for ordningen med import- og eksportlicenser for oksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1), særlig artikel 29, stk. 2, og artikel 33, stk. 12, og
ud fra følgende betragtninger:
(1)
I Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød og om ophævelse af forordning (EØF) nr. 2377/80 (2) er der fastsat nærmere regler for anvendelsen af ordningen med import- og eksportlicenser for oksekød.
(2)
Eksporten af oksekød er faldet konstant siden dette tiårs begyndelse. Ansøgningerne om eksportlicenser med eller uden restitution blev bl.a. benyttet for at kunne følge eksporten fra EF. Under de nuværende omstændigheder er det fortsat nødvendigt at kunne følge udviklingen i ansøgninger om licenser for eksport med restitution. Derimod forekommer det ikke mere nødvendigt at kunne følge eksporten uden restitution. Med henblik på at forenkle bestemmelserne bør forpligtelsen til at forelægge eksportlicenser derfor begrænses til de tilfælde, hvor der ansøges om restitution.
(3)
Efter den seneste ændring af Kommissionens forordning (EØF) nr. 2973/79 af 21. december 1979 om gennemførelsesbestemmelser til ordningen med bistand til udførsel af oksekødprodukter, der nyder særbehandling ved indførsel til et tredjeland (3) opdeles det årlige kontingent på 5 000 tons oksekød, fersk, kølet eller frosset, der skal udføres til USA, ikke mere i kvartalsperioder. Gældende regler for ansøgninger om og udstedelse af eksportlicenser bør derfor tilpasses den nye situation.
(4)
For at kunne anvende sammenhængende bestemmelser bør reglerne for ansøgninger om og udstedelse af eksportlicenser for oksekød, der vil kunne omfattes af en særlig importordning i Canada, tilpasses på samme måde.
(5)
Medlemsstaterne skal hver mandag inden kl. 13 meddele Kommissionen de licensansøgninger, som importørerne indgav den foregående uge. For at kunne anvende bestemmelser, der svarer til bestemmelserne i de øvrige kødsektorer, bør det fastsættes, at medlemsstaterne skal meddele Kommissionen de licensansøgninger om oksekød, som importørerne indgiver fra mandag til fredag, fredag eftermiddag i samme uge.
(6)
Forordning (EF) nr. 1445/95 bør derfor ændres.
(7)
Foranstaltningerne i denne forordning er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I forordning (EF) nr. 1445/95 foretages følgende ændringer:
1)
Artikel 7 affattes således:
»Artikel 7
Uanset artikel 5, stk. 1, i forordning (EF) nr. 1291/2000 skal der ved udførsel af produkter fra oksekødsektoren, for hvilke der er ansøgt om eksportrestitution, forelægges en eksportlicens med forudfastsættelse af restitutionen, jf. denne forordnings artikel 8 til 13.«
2)
Artikel 7a udgår.
3)
Artikel 8, stk. 2, udgår.
4)
Artikel 9, stk. 2, udgår.
5)
Artikel 12 ændres som følger:
a)
Stk. 6 udgår.
b)
Stk. 7 affattes således:
»7. Medlemsstaterne meddeler Kommissionen følgende:
-
hver arbejdsdag senest kl. 18 (belgisk tid), den samlede mængde i ansøgningerne
-
senest ved udgangen af måneden for indgivelse af ansøgninger, en liste over ansøgerne.«
c)
Stk. 9 affattes således:
»9. Licenserne udstedes den tiende arbejdsdag efter datoen for indgivelse af ansøgningerne. Der udstedes ikke licenser for ansøgninger, som ikke er blevet fremsendt til Kommissionen.«
6)
Artikel 12a ændres som følger:
a)
Stk. 7 affattes således:
»7. Medlemsstaterne meddeler Kommissionen følgende:
-
hver arbejdsdag senest kl. 18 (belgisk tid), den samlede mængde i ansøgningerne
-
senest ved udgangen af måneden for indgivelse af ansøgninger, en liste over ansøgerne.«
b)
Stk. 9 affattes således:
»9. Licenserne udstedes den tiende arbejdsdag efter datoen for indgivelse af ansøgningerne. Der udstedes ikke licenser for ansøgninger, som ikke er blevet fremsendt til Kommissionen.«
7)
Artikel 13, stk. 1 og 2, affattes således:
»1. Medlemsstaterne meddeler Kommissionen følgende:
a)
hver fredag fra kl. 13:
i)
licensansøgninger med forudfastsættelse af den i artikel 8, stk. 1, omhandlede restitution, eller at der ikke er indgivet licensansøgninger fra mandag til fredag i indeværende uge
ii)
de i artikel 49 i forordning (EF) nr. 1291/2000 omhandlede licensansøgninger, eller at der ikke er indgivet licensansøgninger fra mandag til fredag i indeværende uge
iii)
de mængder, for hvilke der er udstedt licenser inden for rammerne af artikel 10, stk. 5, eller at der ikke er udstedt licenser fra mandag til fredag i indeværende uge
iv)
de mængder, for hvilke der er udstedt licenser som følge af de i artikel 49 i forordning (EF) nr. 1291/2000 omhandlede licensansøgninger, med angivelse af datoen for licensansøgningens indgivelse og bestemmelseslandet, fra mandag til fredag i indeværende uge
v)
de mængder, for hvilke eksportlicensansøgningerne er trukket tilbage i det i artikel 10, stk. 4, omhandlede tilfælde i indeværende uge.
b)
inden den 15. i hver måned for den foregående måned:
i)
de i artikel 16 i forordning (EF) nr. 1291/2000 omhandlede licensansøgninger
ii)
de mængder, for hvilke der er udstedt licenser i henhold til artikel 8, stk. 1, som ikke er blevet udnyttet.
2. I de i stk. 1 omhandlede meddelelser præciseres:
a)
produktmængden i vægt for hver af de i artikel 8, stk. 4, omhandlede kategorier
b)
mængden for hver kategori opdelt efter destination.
Endvidere skal restitutionsbeløbet pr. kategori angives i den i stk. 1, litra b), nr. ii), omhandlede meddelelse.«
8)
Bilag IV affattes som anført i bilaget.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Licenser for eksport af produkter, for hvilke der ikke ansøges om restitution, og som blev udstedt, inden forordningen trådte i kraft, og hvis gyldighedsperiode udløber, efter at forordningen træder i kraft, kan returneres til de nationale myndigheder. Uanset artikel 35, stk. 2, i forordning (EF) nr. 1291/2000 inddrages de med sådanne licenser forbundne sikkerheder ikke, hvis mindst 95 % af de på licenserne anførte mængder er blevet eksporteret.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. maj 2007.

Labels: 3
17
15